ผู้ประกอบการไทยมีแนวโน้มทำตลาดผ่านออนไลน์มากขึ้น
ธอมัสไอเดีย คาด 2 &#8211; 5 ปี ผู้ประกอบการไทยปันงบสร้างแบรนด์ผ่านออนไลน์เพิ่มขึ้น 8 &#8211; 10%
16 มี.ค. 2553

ธอมัสไอเดีย คาด 2 – 5 ปี ผู้ประกอบการไทยปันงบสร้างแบรนด์ผ่านออนไลน์เพิ่มขึ้น 8 – 10% 
น.ส.อุไรพร ชลสิริรุ่งสกุล ประธานกรรมการบริหารและที่ปรึกษาด้านดิจิตอลมาร์เก็ตติ้ง บริษัท ธอมัสไอเดีย เปิดเผยว่า การทำการตลาดทางอินเตอร์เน็ตเริ่มมีบทบาทต่อองค์กรและผู้ประกอบการในอุตสาหกรรมต่างๆ ของไทยมากขึ้น วัดจากการจัดสรรงบประมาณทางด้านการตลาดมาใช้กับสื่อออนไลน์ เช่น เวบไซต์ขององค์กร และการจัดทำแคมเปญผ่านโซเชียลเน็ตเวิร์ค เช่น เฟซบุ๊ก หรือ ทวิตเตอร์ 
อย่างไรก็ตาม แม้ว่าในขณะนี้องค์กรจัดสรรงบมาจัดทำดิจิตอล มาร์เก็ตติ้ง เพียง 2% จากงบทั้งหมด แต่เมื่อดูแนวโน้มการทำตลาดในประเทศที่เจริญด้านเทคโนโลยี เช่น สหรัฐอเมริกา อังกฤษ และญี่ปุ่น ผู้ประกอบการจะจัดสรรงบมาใช้ในสื่อดิจิตอลมากกว่า 50% ดังนั้นประเทศไทยก็จะมีทิศทางไปในแนวเดียวกัน คาดว่าในอีก 2 – 5 ปีข้างหน้า การจัดสรรงบมาใช้ในสื่อดิจิตอลจะเพิ่มขึ้นเป็น 8 – 10%
ทั้งนี้ เวบไซต์จะกลายเป็นเครื่องมือทางการตลาดที่ทรงพลัง เพราะมีข้อได้เปรียบกว่าเครื่องมือทางการตลาดแบบเดิม คือ สามารถโต้ตอบกับลูกค้าที่ต้องการข้อมูลและเรื่องราวที่เกี่ยวกับสินค้าได้ , คนจากทั่วทุกมุมโลกสามารถเข้ามาในเวบไซต์ได้ และสามารถวัดผลได้ จาก เพจวิว, การตอบแบบสอบถาม, การดาวน์โหลดโบรชัวร์, การส่งข้อความให้ติดต่อกลับ, การตั้งคำถาม เป็นต้น
สำหรับลูกค้าของบริษัทที่ใช้ดิจิตอล มาร์เก็ตติ้ง และใช้งบมากเป็นอันดับต้นๆ ได้แก่ กลุ่มสินค้าอุปโภค และบริโภค, ธนาคาร, อสังหาริมทรัพย์